stanford-oval/wikipedia huggingface dataset:
Henry Leach
Elämäkerta

Henry Conyers Leach syntyi 18. marraskuuta 1923 Devonissa Englannissa. Hänen isänsä oli merikapeeni JC Leach. Leach opiskeli St Peter's Court school-koululla Kentin Broadstairsissa ja sittemmin Royal Naval Collegessa Devonin Dartmouthissa. Leach oli kadetti vuodesta 1937 ja merikadetti vuodesta 1941.
Leachin isä oli toiminut HMS Prince of Walesin kapteenina laivan ottaessa yhteen taistelulaiva Bismarckin kanssa Atlantilla ja myöhemmin laivan purjehtiessa Kaukoitään. Henry Leach oli määrätty palvelukseen laivaston päätukikohdassa Singaporessa. Japanilaiset upottivat Leachin isän komentaman HMS Prince of Walesin ja HMS Repulsen Kuantanin rannikolla Malesiassa 10. joulukuuta 1941. Leachin isä upposi laivansa mukana. Leach itse palveli sittemmin useilla risteilijöillä Atlantilla ja Intian valtamerellä. Vuonna 1943 hän siirtyi taistelulaiva HMS Duke of Yorkille. Hän komensi yhtä sen tykkitorneista sen upottaessa saksalaisen Scharnhorstin Norjan edustalla joulukuussa 1943. Sodan lopulla Leach toimi hävittäjillä Välimerellä.
Sodan jälkeen Leachistä tuli tykistöupseeri risteilijä HMS Newcastlellä vuonna 1953 ja viimein vuonna 1959 hän kohosi hävittäjä HMS Dunkirkin kapteeniksi. Kuusi vuotta myöhemmin hän komensi hävittäjälaivuetta Välimerellä ja vuodesta 1970 lentotukialus HMS Albionia. Ylennettyään kontra-amiraaliksi Leach toimi laivaston apulaisesikuntapäällikkönä ja 1. laivaston lippu-upseerina. Edelleen vara-amiraalina hän toimi varaesikuntapäällikkönä vuodesta 1976 vuoteen 1977 ja amiraaliksi ylenneenä vuosien 1977 ja 1979 välillä. Lopulta hänestä tuli ensimmäinen merilordi (First Sea Lord) ja laivastoamiraali. Leach otti usein yhteen puolustusministeri John Nottin kanssa, joka halusi leikata laivaston budhjettia ja painottaa sen roolin Naton sukellusveneiden vastaisiin tehtäviin. Leach kampanjoi etenkin vastaan ajatusta leikata laivaston kokoa kolmanneksella. Kaavailtu oli esimerkiksi lentotukilaus HMS Invinciblen myyntiä Australiaan.
Falklandin sota Argentiinan kanssa syttyi argentiinalaisten vallattua Britanniaan kuuluneet Falklandinsaaret vuonna 1982. Jännitteet olivat kasvaneet maiden välillä jo aikaisemmin. Puolustusministeri John Nott oli pitänyt saarien puolustamista mahdottomana ja diplomatiaa mahdollisen konfliktin ainoana ratkaisuvaihtoehtona. Leachiä on kuitenkin pidetty vastuussa pääministeri Margaret Thatcherin taivuttelusta tilanteen ratkaisemiseksi lähettämällä laivasto-osasto Falklandinsaarille. Leach jatkoi sittemmin laivaston pääesikunnan päällikkönä marraskuuhun 1982 vastustaen edelleen erilaisia leikkaushankkeita suututtaen lopulta myös pääministerin. Hän jätti esimerkiksi välittämättä määräyksestä, jonka mukaan palvelevat upseerit eivät saaneet kyseenalaistaa hallituksen hankkeita julkisesti. Laivaston piireissä hän oli kuitenkin hyvin arvostettu henkilö. Monet leikkaushankkeista, kuten HMS Invinciblen myynti, jätettiin lopulta toteuttamatta Falklandin sodan jälkeen.
Leach ei varsinaisesi jäänyt koskaan eläkkeelle, vaan hän jatkoi laivaston palveluksessa aina kuolemaansa saakka. Leach kuoli 26. huhtikuuta 2011. Hän oli avioitunut vuonna 1958 Mary McCallin kanssa ja oli saanut kaksi tytärtä.
Ida Haendel

Ida Haendel
Ida Haendel (15. joulukuuta 1928 Chełm – 30. kesäkuuta 2020) oli puolanjuutalainen viulisti. Hänet tunnettiin erityisesti Johannes Brahmsin ja Jean Sibeliuksen tulkitsijana.
Haendel syntyi Chełmissä, aloitti viulunsoiton 3-vuotiaana ja oli jo 7-vuotiaana Wieniawski-kilpailun finalisti. Hän teki vuonna 1937 Lontoon- ja vuonna 1946 Yhdysvaltain-debyyttinsä. Vuosina 1948–1949 hän levytti Ludwig van Beethovenin ja Max Bruchin viulukonsertot Rafael Kubelíkin johtamana. Hän on saanut tunnustusta Sibeliuksen viulukonserton tulkitsijana säveltäjältä itseltään.
Vuonna 1952 Ida Haendel muutti Montréaliin. Hän eteni urallaan nopeasti ja soitti vuonna 1957 Luigi Dallapiccolan Tartiniana Secondan kantaesityksen. Hänen omaelämäkertansa Woman with Violin ilmestyi 1970. Hän asettui vuonna 1979 Miamiin. Hänet nimettiin vuonna 1991 Brittiläisen imperiumin ritarikunnan komentajaksi ja vuonna 2000 Royal Collegen kunniatohtori.
Hunzahin piiri

Hunzahin piiri Dagestanin kartalla.
Hunzahin piiri (ven. Хунза́хский райо́н, Hunzahski raion, avaariksi Хунзахъ район, Hunzah raion) on kunnallinen itsehallintoalue Dagestanissa Venäjällä. Vuonna 1929 perustetun piirin pinta-ala on 551,9 neliökilometriä. Asukkaita on 30 700 henkeä (vuonna 2009).
Hunzahin piiri sijaitsee Dagestanin keskiosan vuoristoseudulla Avaraskoje ja Andijskoje Koisu -jokien välillä. Se rajoittuu pohjoisessa Gumbetin ja Untsukulin piireihin, idässä Gergebilin piiriin, etelässä Gunibin ja Šamilin piireihin sekä lännessä Ahvahin ja Botlihin piireihin.
Piiriin kuuluu 23 maalaiskuntaa: Ahaltši, Amišta, Amuštši, Arani, Batlaitš, Butsra, Gatsaluh, Gotsatl, Harahi, Harikolo, Hindah, Hunzah, Motšoh, Mušuli, Oboda, Orkatši, Orota, Otšlo, Siuh, Šotoda, Tanusi, Tlailuh ja Uzdalroso. Hallinnollinen keskus on Hunzahin kylä. Asutuskeskuksia on yhteensä 59. Asukkaista lähes 100 % on avaareja.
Seudun pääelinkeino on karjanhoitoon erikoistunut maatalous. Lisäksi on elintarviketeollisuutta ja taidekäsityöitä valmistava yritys. Myös matkailua on pyritty kehittämään.
Piirissä toimii 57 yleissivistävää koulua ja 39 lastentarhaa. Kulttuurilaitoksia ovat piirin ja kylien kulttuuri- ja kerhotalot, kirjastolaitos haaraosastoineen, lastenkirjasto ja lasten taidekoulu. Terveyspalveluihin kuuluu piirisairaala, kaksi paikallissairaalaa ja 50 ensiapuasemaa.
Nähtävyyksiä ovat lukuisat vesiputoukset ja kalliomuodostelmat, Aranin linnoitus, runoilija Gamzat Tsadasan kotimuseo sekä piirin kotiseutumuseo. Hunzahin kylä on yksi avaarien historiallisista keskuksista.
Paikallislehtenä ilmestyy avaarinkielinen Rosdal zahmatši (”Maaseudun ahertaja”).
Aiheesta muualla

Hunzahin piirin sivusto (venäjäksi)
Hunzahin piiri Dagestanin presidentin sivustolla (Arkistoitu – Internet Archive) (venäjäksi)
Agul | 
Ahty | 
Ahvah | 
Akuša | 
Babajurt | 
Bežtan osa-alue | 
Bolith | 
Buinaksk | 
Buinaksk | 
Dagestanskije Ogni | 
Dahadajev | 
Derbent | 
Derbent | 
Dokuzpara | 
Gergebil | 
Gumbet | 
Gunib | 
Hasavjurt | 
Hasavjurt |
Hiv | 
Hunzah | 
Izberbaš | 
Južno-Suhokumsk | 
Kaitag | 
Kajakent | 
Karabudahkent | 
Kaspijsk | 
Kazbek | 
Kiziljurt | 
Kiziljurt | 
Kizljar | 
Kizljar | 
Kul | 
Kumtorkala | 
Kurah | 
Lak | 
Levaši | 
Magaramkent | 
Mahatškala | 
Nogai | 
Novolak | 
Rutul | 
Šamil | 
Sergokala | 
Suleiman Stalski | 
Tabasaran | 
Tarumovka | 
Tljarata | 
Tšaroda | 
Tsumada | 
Tsunta | 
Untsukul
Hvalin kirkko

| Hvalin kirkko Hval kirke |
| --- | --- |

Sijainti:  Ringerike, Norja
Kirkkokunta:  Norjan kirkko
Hiippakunta:  Tunsbergin hiippakunta
Rakentamisvuosi:  1862
Suunnittelija:  Christian H. Grosch
Materiaali:  puu
Istumapaikkoja:  250
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Hvalin kirkko (norj. Hval kirke) on Ringeriken kunnassa Buskerudin läänissä Norjassa sijaitseva kahdeksankulmainen puukirkko vuodelta 1862.
Alttari
Aiheesta muualla

Kuvia tai muita tiedostoja aiheesta Hvalin kirkko Wikimedia Commonsissa
Huronjärvi

| Huronjärvi |
| --- | --- |
 Huronjärvi (tummansinisellä) ja muut Isotjärvet
Valtiot:  Kanada, Yhdysvallat 
Paikkakunta:   Yhdysvallat  Kanada
Koordinaatit:  44°35′33″N, 82°45′23″W
Vesistöalue ja valuma-alueen tietoja
Laskujoki:  St. Clair
Mittaustietoja
Pinnankorkeus:  177 m 
Pituus:  332  km
Leveys:  245  km 
Rantaviiva:  6 157  km 
Pinta-ala:  59 600 km² 
Tilavuus:  3 540 km³ 
Keskisyvyys:  59 m 
Suurin syvyys:  229 m 
Valuma-alue:  193 473 km2 
Keskivirtaama:  5 200 m³/s (MQ) 
 fiHuronjärvi 
Huronjärvi (engl. Lake Huron) on yksi viidestä Pohjois-Amerikan Isostajärvestä ja tilavuudeltaan maailman seitsemänneksi suurin järvi. Se erottaa Michiganin osavaltion Yhdysvalloissa Ontarion provinssista Kanadassa. Georgian Bay, järven itäisin osa, kuuluu kokonaan Kanadalle.
Huronjärven erottaa Michiganjärvestä kapea Mackinacsalmi, joten järvet ovat maantieteellisesti samaa vesialuetta. Molempien järvien pinta on 177 metriä merenpinnan yläpuolella. Joskus niitä pidetään samana järvenä, jolloin ne ovat maailman suurin makeavetinen järvi. Huronjärven pinta-ala on 59 600 km² ja se sisältää vettä 3 540 km³. Sen keskisyvyys on 59 metriä ja suurin syvyys 229 metriä.
Huronjärvessä sijaitsee Manitoulin Island, maailman suurin makeavetisessä järvessä sijaitseva saari.
Aiheesta muualla

Kuvia tai muita tiedostoja aiheesta Huronjärvi Wikimedia Commonsissa
Pohjois-Amerikan Isotjärvet
Eriejärvi
Huronjärvi
Michiganjärvi
Ontariojärvi
Yläjärvi
Huronjärven rantaa.
Hylkyleikko

Hylkyleikko on järeän puun rungosta katkaistu hylkypölkky, joka ei kelpaa tukiksi eikä kuitupuuksi lahoisuutensa tai muun vikaisuutensa vuoksi. Hylkyleikko voidaan käyttää metsäenergiapuuna (polttopuuna) vaikkapa hakettamalla se muun hakkuutähteen joukkoon tai se voidaan jättää paikalleen lahoamaan metsäluonnon lahopuuta tarvitsevan eliöstön ravinnoksi.
Tyvileikko eli tyveys on puunrungon juuripäästä katkaistu, tyvetty, puuainekseltaan viallinen pölkky. Yleinen viallisuus puun tyvessä on maannousemasienen aiheuttama laho.
Välileikko on puunrungon keskiosasta mutkien tai oksien vuoksi poiskatkaistu pölkky.
Arkikielessä tyvileikkoa nimitetään myös lumpiksi ruotsin tyveystä tarkoittavan lump-sanaan perustuen. Verbi lumpata juontuu ruotsin sanasta lumpa, tyvetä.
Holiday

| Holiday> The Holiday |
| --- | --- |

Ohjaaja:  Nancy Meyers
Käsikirjoittaja:  Nancy Meyers
Tuottaja:  Nancy Meyers Bruce A. Block
Säveltäjä:  Hans Zimmer
Kuvaaja:  Dean Cundey
Leikkaaja:  Joe Hutshing
Pääosat:  Cameron Diaz  Kate Winslet Jude Law Jack Black Shannyn Sossamon Eli Wallach Edward Burns Rufus Sewell
Valmistustiedot
Valmistusmaa:   Yhdysvallat
Tuotantoyhtiö:  Universal Pictures
Levittäjä:  Columbia Pictures Netflix
Ensi-ilta:   8. joulukuuta 2006  22. joulukuuta 2006
Kesto:  138 minuuttia
Alkuperäiskieli:  englanti
Budjetti:  85 000 000 $ (arvioitu) 
Tuotto:  205 135 175 $
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Holiday (The Holiday) on Nancy Meyersin ohjaama romanttinen komedia, joka sai ensi-iltansa 2006.
Juoni

Päähenkilöinä elokuvassa ovat elokuvatrailerien markkinointiyrityksen omistaja, kalifornialainen Amanda Woods (Cameron Diaz) ja hääkolumnisti, englantilainen Iris Simpkins (Kate Winslet). Amanda eroaa miesystävästään Ethanista (Edward Burns) saatuaan tietoonsa, että Ethan on pettänyt häntä sihteerinsä kanssa. Iriksen elämä romahtaa, kun hän saa tietää, että hänen pitkäaikainen rakkautensa Jasper (Rufus Sewell) menee kihloihin Iriksen työkaverin Sarahin kanssa. Amandaa ja Iristä yhdistää vain kaksi asiaa, he ovat molemmat katkeran pettyneitä miehiin ja haluavat muutosta elämäänsä.
Amanda ja Iris tapaavat sattumalta Internetissä, kun Amanda hakee lomapaikkaa jouluksi Englantiin. Naiset sopivat kodinvaihdosta, ja jo seuraavana päivänä he matkustavat maapallon puolelta toiselle. Iris pääsee Amandan upeaan kalifornialaishuvilaan, kun taas Amanda pieneen, viehättävään maalaismökkiin.
Alku ei suju aivan suunnitelmien mukaan, mutta pian Iris tutustuu Amandan naapuriin, vanhaan mieheen, Hollywood-käsikirjoittajaan Arthuriin (Eli Wallach) ja Amandan entisen miehen ystävään, elokuvasäveltäjä Milesiin (Jack Black). Amanda tapaa Iriksen isoveljen, Grahamin (Jude Law) ja harrastaa tämän kanssa seksiä jo ensimmäisenä yönä tutustumisen jälkeen.
Iris kuntouttaa Arthurin ja valmistaa tämän tilaisuuteen, jossa muistellaan Arthurin uraa elokuvien käsikirjoittajana. Samaan aikaan hän tutustuu paremmin Milesiin ja alkaa vähitellen rakastua tähän. Miles huomaa naisystävänsä Maggien (Shaynn Sossamon) toisen miehen kanssa ollessaan vuokraamassa elokuvaa Iriksen kanssa. Iris kertoo Jasperista Milesille ja heidän välilleen kehittyy lämmin suhde. Kun Maggie pyytää anteeksi Milesiltä, Miles ei hyväksy anteeksipyyntöä. Hän välittää enemmän Iriksestä.
Amanda viettää aikaansa Grahamin ja hänen tytärtensä kanssa.
Iris saa tietää Grahamin rakastelemisesta Amandan kanssa, josta hän raivostuu ja moittii veljeään.
Kun Iris vihdoin unohtaa Jasperin, pitkäaikaisen rakkautensa kohteen, Jasper ilmestyy Iriksen Kalifornian vuokratalon ovelle ja selittää, kuinka hän ei halua menettää Iristä. Iris ja Jasper ovat kuhertelemassa sohvalla, kun Iris kysyy Jasperin kihlauksesta, ja Jasper myöntää, että on edelleen kihloissa molempien työkaverin Sarahin kanssa. Iris irrottautuu Jasperista ja häätää tämän ulos, jonka jälkeen tajuaa päässeensä irti miehestä. Iris riemastuu.
Samaan aikaan Amanda ja Graham miettivät kaukosuhdetta ja sen toimivuutta, tuloksetta.
Elokuva loppuu iloiseen uudenvuodenviettoon, Grahamin, Amandan, Iriksen ja Milesin kesken.
Näyttelijät

| 0 | 1 | 2 |
| --- | --- | --- |
|  Cameron Diaz  | … |  Amanda Woods   |
|  Kate Winslet  | … |  Iris Simpkins   |
|  Jude Law  | … |  Graham Simpkins   |
|  Jack Black  | … |  Miles Dumont   |
|  Eli Wallach  | … |  Arthur Abbott   |
|  Shannyn Sossamon  | … |  Maggie   |
|  Edward Burns  | … |  Ethan Ebbers   |
|  Rufus Sewell  | … |  Jasper Bloom   |
Arvioita

Turun Sanomien Päivi Valotien mielestä joulusesonkiin tehty romanttinen komedia Holiday on yhtä yllätyksetön kuin marketin suklaakonvehtirasia. Mielenkiintoisinta ja romanttisinta hänestä on sivujuoni, jossa englantilainen Iris tutustuu naapuruston vanhaan charmanttiin elokuvakäsikirjoittajaan.
Aiheesta muualla

Elokuvan viralliset kotisivut (Arkistoitu – Internet Archive) (englanniksi)
Holiday Internet Movie Databasessa (englanniksi)
Hou Yifan

| Hou Yifan |
| --- | --- |
 Hou Yifan nuorten MM-kilpailuissa 2008
Henkilötiedot
Syntynyt: 27. helmikuuta 1994 (ikä 30)
Kansalaisuus:   Kiina
Shakinpelaaja
Titteli:  suurmestari (2008)
Naisten maailmanmestari:  2010–2012 2013–2015 2016
Elo-luku:  2 629 (tammikuussa 2014) FIDE:n listan sijoitus 147.
Korkein Elo:  2 639 (maaliskuussa 2012)
Hou Yifan (kiin.: 侯逸凡; pinyin: Hóu Yìfán; s. 27. helmikuuta 1994 Xinghua, Jiangsu, Kiinan kansantasavalta) on kiinalainen shakin suurmestari ja nelinkertainen  naisten maailmanmestari.
Hou osallistui ennätyksellisen nuorena, vain 12-vuotiaana sekä naisten MM-turnaukseen, että shakkiolympialaisiin Kiinan joukkueessa. Vuonna 2008 MM-turnauksessa Naltšikissa hän eteni ensimmäisen kerran finaaliin, mutta hävisi sen Aleksandra Kostenjukille.
 Samana vuonna hän nousi historian nuorimpana naisena shakin suurmestariksi. Tällä hän rikkoi molemmat aiemmat ennätykset, jotka olivat tehneet juuri ne kaksi naispelaajaa, jotka olivat marraskuussa 2010 hänen yläpuolellaan FIDE:n rating-listalla, Judit Polgar ja Humpy Koneru.
.
Naisten maailmanmestaruus

Joulukuussa 2010 Housta tuli 13. shakin naisten maailmanmestari hänen kukistettuaan cupfinaalissa maannaisensa Ruan Lufein.
Marraskuussa 2011 Houn puolusti menestyksellä arvoaan MM-ottelussa Intian Humpy Konerua vastaan Albanian Tiranassa.
Yifan menetti maailmanmestaruustittelinsä 2012 karsiuduttuaan knockout-turnauksesta, jonka voitti Hanna Ušenina. Yifan sai mestaruuden takaisin kukistamalla Ušeninan ottelussa syyskuussa 2013.
Neljännen mestaruutensa Hou voitti 2016 pelatussa ottelussa puolustavaa mestaria, ukrainalaista Marija Muzytšukia vastaan.
Aiheesta muualla

Kuvia tai muita tiedostoja aiheesta Hou Yifan Wikimedia Commonsissa
FIDE-kortti: Hou Yifan (englanniksi)
Hou Yifan ChessGames.com-sivustolla (englanniksi)
Hvalseyn kirkko

Hvalseyn kirkon rauniot
Hvalseyn kirkon rauniot sisältä
Hvalseyn kirkko (tansk. Hvalsø Kirke) on nykyisin raunioina oleva vanha skandinaavien perustama kirkko, joka sijaitsee Grönlannissa lähellä Qaqortoqia. Kirkon lähellä oli myös Hvalseyn asuinpaikka. Kirkossa vuonna 1408 pidetyt häät ovat viimeinen todiste, että Grönlannissa asui tuohon aikaan norjalaista ja islantilaista alkuperää olevia ihmisiä.
Aiheesta muualla

Wikimedia Commonsissa on kuvia tai muita tiedostoja aiheesta .
Hvalsey Kirkeruin Visit Greenland. Viitattu 11.11.2019. (tanskaksi)
Slipshod workmanship from Viking Times The Danish-Greenlandic Environmental Cooperation. Viitattu 11.11.2019. (englanniksi)
Ideologinen vedenjakaja

Ideologinen vedenjakaja on politologiassa käytetty termi, joka viittaa koalitioiden muodostumiseen enemmistöäänestysmenettelyin päätöksiä tekevissä päätöksentekoelimissä. Ideologiset vedenjakajat ovat poliittiseen elämään erottamattomana osana kuuluvia erimielisyyksiä ja aattellisia sekä muita ristiriitaulottuvuuksia. Tämän vuoksi koalitioiden muodostajat ovat halukkaampia toimimaan yhdessä joidenkin tiettyjen muiden koalitionmuodostajien kanssa . Ideologinen vedenjaka ei viittaa mihinkään konkreettiseen olioon, vaan se on yhteiskuntatieteellinen abstrakti entiteetti.
Hyde (muusikko)

Hyde
HYDE (lausutaan hai-do), oikealta nimeltään Hideto Takarai, (s. 29. tammikuuta 1969 Wakayama) on japanilainen muusikko. HYDE on japanilaisen L'Arc~en~Ciel -nimisen yhtyeen laulaja. Ennen L'Arc~en~Ciel -uraa hän oli kitaristina Jerusalem's Rod -yhtyeessä. Hyde on VAMPS-nimisen yhtyeen laulaja. Vamps:iin kuuluu myös K.A.Z. Vuodesta 2001 hän on myös tehnyt musiikkia soolona.
HYDE on naimisissa japanilaisen mallin Megumi Oishin kanssa vuodesta 2000 lähtien ja heillä on yksi poika.
Diskografia

DVD:t
Roentgen Stories (2004)
Faith Live (2006)
Albumit
Roentgen (2002)
666 (2003)
Roentgen.english (2004)
Faith (2006)
Hyde (2009)
Anti (2019)
Singlet
Evergreen (2001)
Angel's Tale (2001)
Shallow Sleep (2002)
Hello (2003)
Horizon (2003)
Countdown (2005)
Season's Call (2006)
Who's Gonna Save Us (2018)
After Light (2018)
Fake Divine (2018)
Zipang (2019)
Mad Qualia (2019)
Believing in Myself/Interplay (2020)
Elokuvaroolit
Moon Child (2003), roolihahmo Kei
下弦の月 [Kagen no tsuki] (2004), roolihahmo Adam
Aiheesta muualla

Viralliset kotisivut
Hyden piirikunta (Pohjois-Carolina)

Hyden piirikunta (engl. Hyde County) on Yhdysvaltojen Pohjois-Carolinan osavaltiossa sijaitseva piirikunta. Sen väkiluku oli 4 589 vuonna 2020. Piirikunnan hallintokeskus on Swan Quarter. Piirikunta on perustettu 1712.
Kuvia piirikunnasta

Hyden piirikunnan oikeustalo Swan Quarterissa.
Merinäkymää Hatteraksen saarella.
Aiheesta muualla

Kuvia tai muita tiedostoja aiheesta Hyden piirikunta (Pohjois-Carolina) Wikimedia Commonsissa
Idi

Idi (tai  Ídi) voi tarkoittaa ainakin seuraavia asioita:
Yksiatomisten anionien pääte
Ída eli Psiloreítis, vuori Kreetan saarella Kreikassa, saaren korkein vuori
Idi eli Edd (Iddi, Edi), paikkakunta Eritrean Eteläisellä Punaisenmeren alueella
Idi Amin, ugandalainen kenraali ja sotilasdiktaattori
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Idi”, voi hakea sivunnimihaulla, laajalla sivunnimihaulla tai tekstihaulla.
IHL

IHL eli International Hockey League -nimisiä jääkiekkosarjoja on ollut neljä:
International Professional Hockey League (1904–1907)
International Hockey League (1929–1936)
International Hockey League (1945–2001)
International Hockey League (2007–2010), aiemmin Colonial Hockey League ja United Hockey League
Myös Venäjän jääkiekkoliigaa kutsuttiin nimellä International Hockey League vuosina 1993–1996.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”IHL”, voi hakea sivunnimihaulla, laajalla sivunnimihaulla tai tekstihaulla.
II-divisioona

II-divisioona voi tarkoittaa seuraavia:
jääkiekon II-divisioona
jalkapallon II divisioona
salibandyn II-divisioona
amerikkalaisen jalkapallon II-divisioona
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”II-divisioona”, voi hakea sivunnimihaulla, laajalla sivunnimihaulla tai tekstihaulla.
Husik

Husik (k. 347) toimi Armenian katolikoksena vuosina 341–347. Hän oli Armenian kirkon varsinaisen perustajan Grigor Valontuojan pojanpoika, sillä hänen isänsä oli katolikos Vertanes. Husik kuitenkin ruoskittiin kuoliaaksi vuonna 347, eikä kukaan hänen pojistaan halunnut kirkolliselle uralle. Aluksi seuraajaksi valittiin syyrialaissyntyinen Daniel, joka kuitenkin surmattiin jo ennen virkaan astumistaan, jolloin seuraajaksi tuli Grigorin sukuun kuulunut Paren.
Ilmaisohjelma

Ilmaisohjelma ("freeware-ohjelma") on tietokoneohjelma, jota valmistaja jakaa ilmaiseksi, tavallisesti internetin välityksellä. Ilmaisohjelman tekijä on mahdollisesti luopunut osasta tekijänoikeuksiaan, mutta tavallisesti vain korvaukseton kopiointi suoraan tekijältä on sallittu ja esimerkiksi ohjelman jälleenmyynti on kielletty.
Ilmaisohjelmia tekevien yritysten liiketoimintamallissa ilmaisohjelma toimii tavallisesti yrityksen muun tuotteen tai palvelun mainoksena. Ilmaisohjelma voi olla myös mainosohjelma, jolloin ohjelma esittää tekijäyritykseen liittymättömiä mainoksia käyttäjälle.
Ilmaisohjelmat jaetaan usein tietokoneen suorittavana koodina, jolloin mukana ei tule lähdekoodia (vertaa vapaa ohjelmisto, avoin lähdekoodi).
Hush

Wikisanakirjassa on tähän liittyvä sananselitys: .
Hush voi tarkoittaa ainakin seuraavia:
Hush, sarjakuvahahmo
Pahan vanki (Hush), Jonathan Darbyn ohjaama jännityselokuva vuodelta 1998
Hush, brittiläinen kauhuelokuva vuodelta 2008
Hush, suomalaisen elokuvan Ja saapuu oikea yö (2012) englanninkielinen nimi.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Hush”, voi hakea sivunnimihaulla, laajalla sivunnimihaulla tai tekstihaulla.
Hyllestadin kirkko

| Hyllestadin kirkko Hyllestad kyrkje |
| --- | --- |
 Kirkko vuonna 2007.
Sijainti:  Hyllestad, Norja
Kirkkokunta:  Norjan kirkko
Hiippakunta:  Bjørgvinin hiippakunta
Rakentamisvuosi:  1879
Suunnittelija:  Henrik Nissen
Materiaali:  puu
Istumapaikkoja:  300
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Hyllestadin kirkko (norj. Hyllestad kyrkje) on Hyllestadin kunnassa Vestlandin läänissä Norjassa sijaitseva puinen pitkäkirkko vuodelta 1879. Sen suunnitteli arkkitehti Henrik Nissen.
Aiheesta muualla

Kuvia tai muita tiedostoja aiheesta Hyllestadin kirkko Wikimedia Commonsissa
Hushyar Aftab

| Henkilötiedot |
| --- | --- | --- | --- |
Syntymäaika: 1. heinäkuuta 1993 (ikä 31)
Syntymäpaikka: Kermānšāh, Iran
Pelipaikka: vasen laitahyökkääjä
Pituus: 172 cm
Seura
Seura: Fc Inter/2
Pelinumero: 10
Junioriseurat
: JJK
Seurat
| Vuodet | Seura | O | (M) |
| 2011–2012 | TuTo | 18 | (7) |
| 2011 | → ÅIFK 2 (laina) | 4 | (1) |
| 2013–2014 | ÅIFK | 43 | (16) |
| 2014 | → TPS | 1 | (0) |
| 2015 | SalPa | 2 | (0) |
| 2015−2016 | ÅIFK | 22 | (6) |
| 2017–2018 | Jazz | 17 | (1) |
| Yhteensä | Yhteensä | 107 | (31) |
 Seurajoukkueuran tilastot kattavat vain kansalliset sarjat, päivitetty 10. syyskuuta 2017.
Hushyar Aftab (s. 1. heinäkuuta 1993 Kermānšāh, Iran) on suomalainen jalkapalloilija, joka edustaa Kolmosessa pelaavaa Fc Inter/2. Hän on pelipaikaltaan vasen laitahyökkääjä.
Aftab on pelannut Kakkosta Turun Tovereissa kaudella 2011 sekä ÅIFK:ssa kausina 2013 ja 2014. Kaudella 2014 hän teki ensiesiintymisensä Veikkausliigassa edustettuaan Turun Palloseuraa 27. heinäkuuta FC Honkaa vastaan pelatussa vierasottelussa.
Hiisi-TV

Hiisi-TV oli joulukuussa 2003 aloittanut Vihdin, Karkkilan ja Lohjan paikallistelevisio, jota pyöritti nummelalainen Oy KoDa Productions AB. Ohjelmat näkyivät Lohjan puhelimen sekä Hiisi-Vision verkossa noin 20 000 kotitaloudelle. Kanava lähetti ohjelmaa joka päivä. Sitä oli voinut seurata myös valtakunnallisesti Internetissä.
11.01.2006 alkaen Hiisi-TV yhdistyi Diggari-televisiokanavaan. Hiisi-TV lähetti edelleen päivittäin alueellisen ohjelman ja muina aikoina kanava lähetti ainoastaan Diggari-kanavan ohjelmaa. Diggari lopetti toimintansa vuoden 2009 lopussa.
Aiheesta muualla

Hiisi-TV netissä (arkistoitu)
Diggari-kanavan verkkosivut arkistoituna